CELEX: 32012R0299
Language: fi
Date: 2012-04-02 00:00:00
Title: Komission täytäntöönpanoasetus (EU) N:o 299/2012, annettu 2 päivänä huhtikuuta 2012 , tiettyjen tavaroiden luokittelusta yhdistettyyn nimikkeistöön

5.4.2012   
            
            
               FI
            
            
               Euroopan unionin virallinen lehti
            
            
               L 99/15
            
         KOMISSION TÄYTÄNTÖÖNPANOASETUS (EU) N:o 299/2012,
   annettu 2 päivänä huhtikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä huhtikuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kannettava paristokäyttöinen monitoiminen elektroniikkalaite yhdessä kotelossa, jonka mitat ovat noin 10 × 9,5 × 10,5 cm ja jossa on:
                  
                              —
                           
                           
                              nestekidenäyttö, jonka näytön läpimitta on noin 9 cm (3,5 tuumaa), kuvasuhde 4:3 ja erottelukyky 320 × 240 kuvapistettä,
                           
                        
                              —
                           
                           
                              kaiuttimet,
                           
                        
                              —
                           
                           
                              mikrofoni,
                           
                        
                              —
                           
                           
                              herätyskello,
                           
                        
                              —
                           
                           
                              2 gigatavun muisti,
                           
                        
                              —
                           
                           
                              muistikortin lukija,
                           
                        
                              —
                           
                           
                              USB-liitäntä,
                           
                        
                              —
                           
                           
                              liitäntä FM-antennia varten,
                           
                        
                              —
                           
                           
                              säätimet.
                           
                        Laitteella voidaan suorittaa seuraavat toiminnot:
                  
                              —
                           
                           
                              yleisradiosignaalin vastaanotto,
                           
                        
                              —
                           
                           
                              puheäänen tallennus,
                           
                        
                              —
                           
                           
                              äänen toisto,
                           
                        
                              —
                           
                           
                              kuvien ja videosignaalin toisto,
                           
                        
                              —
                           
                           
                              herätyskello.
                           
                        
                      (1) Ks. kuva
               
               
                  8527 13 99
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen sekä CN-koodien 8527, 8527 13 ja 8527 13 99 nimiketekstien mukaisesti.
                  Koska laite on suunniteltu suorittamaan useita 85 ryhmän toimintoja, se on luokiteltava XVI jakson 3 huomautuksen nojalla pääasiallisen toiminnon suorittavan laitteen mukaisesti.
                  Laitteen objektiivisten ominaisuuksien, eli muotoilun ja tuoteidean, perusteella sen käyttötarkoitus on toimia herätyskelloradiona. Äänen toisto katsotaan toissijaiseksi. Myös kuvien ja videosignaalin toisto katsotaan toissijaiseksi siitä syystä, että näyttö on kooltaan pieni ja sen erottelukyky on pieni.
                  Näin ollen laitteen pääasiallinen toiminto on toimia yleisradiosignaalin vastaanottimena, jossa on samaan koteloon yhdistetty äänen tallennus- ja toistolaite ja kello.
                  Laite on sen vuoksi luokiteltava CN-koodiin 8527 13 99 muuksi yleisradiovastaanottimeksi, joka pystyy toimimaan ilman ulkoista voimanlähdettä ja johon on yhdistetty äänen tallennus- ja toistolaite.
               
            
         
      
         (1)  Kuva on ainoastaan ohjeellinen.